Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu palub Vene presidendilt kinnitust
Süüria konflikti kohta.
Liibanonis on valitsusvastased massimeeleavaldused
seoses üha hoogustuva kampaaniaga,
mis kutsub kohestele muutustele vaevu funktsioneerivas riigis.
Iisraeli juudid läbisid iidseid puhastusrituaale,
et end kell 18 alanud Yom Kippuriks pattudest puhastada.
Üheks päevaks Venemaale sõitnud peaminister Netanyahu
vestles Moskvas president Putiniga
Venemaa kasvavast sõjalisest osalusest Süürias.
Kiiresti suurenevatel Vene vägedel on Süürias ka hävituslennukid
ja Iisrael kardab juhuslikke tulevahetusi Vene vägedega.
Iisrael on teinud õhurünnakuid militantide vastu Lõuna-Süürias
ja arenenud relvade smugeldamises kahtlustatavate hezbollalaste vastu.
Peaministri endise strateegianõuniku sõnul püüdis Netanyahu
leppida Putiniga kokku põhireeglites selliste kokkupõrgete vältimiseks.
Antud olukorras pidasin tähtsaks siia tulla,
et meie positsiooni selgitada ning teha kõik,
et meie vägede vahel poleks mingeid vääritimõistmisi.
President Putin rahustas Netanyahut
Vene vägede tegevuse suhtes Lähis-Idas.
Kogu Venemaa tegevus regioonis oli, on ja jääb vastutustundlikuks.
Oleme mürsutulest Iisraeli territooriumi vastu teadlikud
ja mõistame selle hukka.
Minu teada kasutatakse selleks
isevalmistatud raketiheitjaid.
USA, kes on teinud koos rahvusvahelise koalitsiooniga
Süürias õhurünnakuid Islamiriigi militantide vastu,
on pidanud samuti Venemaaga konfliktivältimiskõnelusi.
Iisrael kardab oma sõjalennukite kokkupõrkeid
venelaste õhutõrjesüsteemide või Vene hävitajatega.
Netanyahut saatsid Venemaal Iisraeli tippsõjaväelased,
sh peastaabi ülem Gadi Eisenkot.
Putin püüab toetada Süüria presidendi Assadi jõude
võitluses viiendat aastat kestva islamistide juhitud mässuga.
Süüriasse Assadi aitamiseks toodud Vene high tech sõjaväetehnika
tekitas muret kasu suhtes,
mida sellest võib lõigata Süüria liitlane Hezbollah.
Kuid fakt, et antud tehnikat opereerivad Vene väed,
rahustas Iisraeli kaitseešeloni.
Putin ütles Netanyahule,
et Süüria pole hetkel suuteline Iisraeli vastu sõjategevust alustama.
Mis puudutab Süüriat, siis mõistame mõlemad,
et Süüria armee ja kogu Süüria on seisundis,
mis ei võimalda teise rinde avamist. Ta peab päästma oma suveräänsuse.
Putin lubas jätkata Assadi sõjalist toetamist,
mis on Venemaa sõnul kooskõlas rahvusvahelise õigusega.
Venemaa saatis lisajõude Süüria rannikule,
kus neil juba on suur mereväebaas.
ÜRO inimõiguste uurija Carla Del Ponte rõhutas,
et rahvusvaheline kogukond peab Süürias poliitilise lahenduse leidma,
et kehtestada relvarahu
ja laheneb ka probleem Süüria presidendi Assadiga.
Rahvusvaheline kogukond peab leidma poliitilise lahenduse Süürias,
et relvad maha pandaks ja saabuks rahu.
Siis saab ka probleem lahenduse.
Süüria konflikti teemalisel kohtumisel Genfis kinnitas ÜRO uurija,
et endise Serbia presidendi Miloseviciga toimunu
võib juhtuda ka Assadiga.
Mul on näide. Milosevici juhtum.
Milosevic oli president endises Jugoslaavias
ja Daytonis toimunud rahukõnelustel jõuti kokkuleppele.
Milosevic jäi presidendiks, kuid lõpuks seati õiglus jalule.
Lihtsalt näide minevikust.
Del Ponte sõnul on põhieesmärgiks sõda lõpetada, kuid ta lootis,
et ad hoc tribunal
nagu Jugoslaavia ja Rwanda kuritegude uurimiseks loodud kohtud,
loodaks ka Süüria jaoks.
Septembris on euroriigid ja USA taandunud nõudest,
et Assad koheselt võimust loobuks ja ütlevad,
et tema lahkumise aega võidakse arutada rahuläbirääkimistel.
Liibanonis marssisid sajad meeleavaldajad
Beiruti kesklinna poole
valitsuse vastu protestima ning nõudma lahendust prügikriisile
ja valitsuse väljavahetamist.
Prügiveokriis, mis jättis prügikuhjad Beiruti tänavaid reostama,
viis riigis ulatuslike protestideni ja sihib poliitikuid kampaaniaga,
mis ohustab valitsuse jätkamist.
Valitsusvastaseid proteste on korraldatud alates augustist.
Peame kukutama selle valitsuse ja selle finantsvõimu õiguskorraga,
mitte jõuga ega muul moel.
Meie väljapääsuks on protsentidel põhinev valimisseadus,
mis võimaldab lõpetada altkäemaksud
ja kõik korrumpeerunud poliitikud kohtu alla anda.
Vaatamata protestijate peamiselt rahumeelsele tegevusele
on toimunud ka kähmlusi julgeolekujõududega.
Nõuan kõigi ministrite ja parlamentääride väljavahetamist.
Nad on vanad. Vajame uut verd.
Ma ei toeta kõiki protestijate kasutatud meetodeid.
Seepärast ei hõigu ma koos nendega, kuid üldiselt tahan ma muutust
ja täidan oma kodanikukohust minna muutuse nimel tänavaile.
Protestijate väitel ei suuda ummikus sektantlik võimusüsteem
täita kodanike põhivajadusi nagu elekter, vesi, tervishoid ja haridus.
Valitsuse võimetus tegeleda ette teada olnud seisakuga prügiveos
on muutunud metafooriks riigi südame mädanemisest.
Riik funktsioneerib vaid sõjaliste ja julgeolekualaste kohustuste vallas.
Viimane, mida kokkuvarisev Lähis-Ida vajab,
on, et vaevu 15-aastasest kodusõjast toibunud Liibanonist
saaks uus läbikukkunud riik.
Sarnaselt teiste riiklike institutsioonidega
on Liibanoni parlament viimastel aastatel vaevu toiminud
laiema regionaalse mölluga seotud poliitilise kriisi ja Süüria sõja tõttu.
Iisraeli juudid läbisid iidseid puhastusrituaale,
et end täna kell 18.00 alanud Lunastuspäeva
ehk judaismi ülima püha Yom Kippuri eel pattudest puhastada.
Rituaalis tiirutatakse elavat kana inimese pea kohal
ja hüütakse: "See on mu vahetus, see on mu lunastus."
Siis lõigatakse kanal koššerreeglite järgi kõri läbi
ja antakse see heategevusse.
Nii puhastatakse end traditsiooni järgi pattudest,
kui need sümboolselt loomale siirdatakse.
Yom Kippur on paastupäev, mil usklikud juudid
ei söö ega joo midagi 25 tundi alates püha algusest
kuni kolme tähe ilmumiseni taevasse järgmisel õhtul.
See on Iisraelis avalik püha.
Pea kõik ametid ja ärid on suletud ja riik justkui lülitub välja.
Ei toimu raadio- ega teleülekandeid ja pole avalikku ega eratransporti.
Paljud Iisraeli juudid, nii sekulaarsed kui usklikud,
paastuvad ja paluvad Jumalalt pattude eest andestust.
Aitäh vaatamast!
Lunastuspäeva ehk Yom Kippuri tõttu homme Iisraeli uudiseid eetris pole.
Jeruusalemma toimetus soovib,
et teile kirjutataks Eluraamatusse hea uus aasta.
Olen Jonathan Hessen. Kena õhtut! Kohtumiseni neljapäeval!
Tõlge: Monika Jaaguri